બાદમાં ગ્રામ્ય વિસ્તારોમાં મહિલાઓને રસ પડે તેવી વિગતોની માહિતી અપાય છે. સમોસા કેવી રીતે બનાવવા, ફેશનેબલ કપડાંમાં નવી ડિઝાઈન કઈ આવી, તે ઓનલાઈન કેવી રીતે ખરીદવાં? જેવી માહિતી આપવામાં આવે છે. ગામડાંઓમાં અભણ મહિલાઓ મોબાઈલમાં શબ્દો ટાઈપ કરીને લખી શકતી ન હોવાથી વોઈસ સર્ચનો ઉપયોગ કરે છે. ફોટા જોઈને બ્લાઉઝની ડિઝાઈન સર્ચ કરે છે, સરકારી યોજનાઓની માહિતી મેળવે છે. ટ્રેનિંગ દરમિયાન એવાં તમામ ફીચર્સ પર ભાર મૂકવામાં આવે છે, જે ગામડાની મહિલાઓ માટે અગત્યનાં હોય.